O‘zbekiston terma jamoasi Qirg‘izistonda boshlangan Butunjahon ko‘chmanchilar o‘yinlari tantanali ochilish marosimida ishtirok etmadi. Marosimda O‘zbekiston ishtirok etayotganini bildirish ishorasi sifatida faqatgina O‘zbekiston bayrog‘i olib o‘tildi. Ta’kidlanishicha, O‘zbekiston terma jamoasi marosimda O‘zbekiston Prezidenti Islom Karimovning vafoti munosabati bilan e’lon qilingan motam sababli ishtirok etmagan. "O‘zbekiston terma jamoasi musobaqalarda ishtirok etadi, biroq motam sababli musobaqalarning tantanali ochilish marosimida ishtirok etmaydi", deyildi xabarda.